**Καταχώρηση Λογιστικών Γεγονότων**

**Μέθοδος της καταχωρήσεως των μεταβολών στο ημερολόγιο και μεταφοράς αυτών στους λογαριασμούς**

**Λογαριασμός** είναι η κατηγορία η οποία περιλαμβάνει ένα ή περισσότερα στοιχεία μιας οικονομικής μονάδας τα οποία έχουν κάποιο κοινό χαρακτηριστικό γνώρισμα καθώς και το μέσο δια του παρακολουθούνται κατά χρονολογική σειρά και σε χρηματικούς όρους οι μεταβολές των στοιχείων αυτών.

**Βασικά μέρη ή στοιχεία λογαριασμού**

**1.Τίτλος ή όνομα λογαριασμού** είναι το όνομα της κατηγορίας του στοιχείου ή των στοιχείων που έχουν κάποιο κοινό χαρακτηριστικό γνώρισμα.

**2.Χρονολογία.** Σε κάθε λογαριασμό πρέπει να υπάρχει θέση για την αναγραφή της ημερομηνίας κατά την οποία λαμβάνουν χώρα οι μεταβολές.

**3.Αιτιολογία.** Για κάθε μεταβολή που καταχωρείται στον λογαριασμό πρέπει να υπάρχει και κατάλληλη επεξήγηση. Η επεξήγηση αυτή ονομάζεται **αιτιολογία** και πρέπει να περιλαμβάνει σύντομη περιγραφή του λογιστικού γεγονότος που προκάλεσε η μεταβολή, καθώς και αναφορά στο δικαιολογητικό έγγραφο που από αποδεικνύει το λογιστικό γεγονός.

**4.Ποσά** στο λογαριασμό υπάρχουν δυο θέσεις ή στήλες, μια για τα ποσά των αυξήσεων και μια για τα ποσά των μειώσεων. Η μια στήλη ονομάζεται χρέωση, η άλλη πίστωση.

**Κανόνες Λειτουργίας των Λογαριασμών**

Στη λογιστική γίνεται δεκτό, χωρίς εξαίρεση, ότι στους λογαριασμούς του ενεργητικού και των εξόδων η στήλη της χρεώσεως εμφανίζει της αυξήσεις, ενώ η στήλη της πιστώσεως εμφανίζει τις μειώσεις. Στους λογαριασμούς του παθητικού, καθαρής θέσεως και των εσόδων η στήλη της πιστώσεως εμφανίζει τις αυξήσεις, ενώ η στήλη της χρεώσεως τις μειώσεις. Όταν καταχωρούμε ένα ποσό στη χρέωση κάποιου λογαριασμού το λέμε ότι **χρεώνουμε** τον λογαριασμό, ενώ όταν καταχωρούμε ένα ποσό στη πίστωση λέμε ότι **πιστώνουμε** το λογαριασμό.

* + **Οι λογαριασμοί του ενεργητικού και των εξόδων χρεώνονται με τις αυξήσεις και πιστώνονται με τις μειώσεις,**
  + **Οι λογαριασμοί του παθητικού, της καθαρής θέσεως και των εσόδων πιστώνονται με τις αυξήσεις και χρεώνονται με τις μειώσεις**.

Κάθε λογιστικό γεγονός επηρεάζει δυο τουλάχιστον στοιχεία της λογιστικής ισότητας. Συνεπώς, αφού τα στοιχεία της λογιστικής ισότητας απεικονίζονται με λογαριασμούς, κάθε λογιστικό γεγονός προκαλεί τουλάχιστον μια χρέωση και μια τουλάχιστον πίστωση. Σε όλες τις περιπτώσεις το άθροισμα των ποσών των χρεώσεων ισούται με το άθροισμα των ποσών των πιστώσεων.

Υπόλοιπο ενός λογαριασμού είναι η διαφορά μεταξύ του αθροίσματος των ποσών της χρεώσεως και του αθροίσματος τω ποσών της πιστώσεως. Το Υπόλοιπο ονομάζεται **χρεωστικό ή πιστωτικό** ανάλογα με το ποιο άθροισμα, της χρεώσεως ή της πιστώσεως, είναι μεγαλύτερο. Όταν οι λογαριασμοί έχουν υπόλοιπο μηδέν τότε λέμε ότι ο λογαριασμός είναι **εξισωμένος**.

|  |  |
| --- | --- |
| ΤΙΤΛΟΣ ΛΟΓΑΡΙΑΣΜΟΥ | |
| ΧΡΕΩΣΗ | ΠΙΣΤΩΣΗ |
| **αύξηση ή + για λ/σμούς:** | **Μείωση ή - για λ/σμούς** |
| - ενεργητικού | - ενεργητικού |
| - εξόδων | - εξόδων |
| - ζημιών | - ζημιών |
|  |  |
| **μείωση ή - για λ/σμούς** | **Αύξηση ή + για λ/σμούς:** |
| - υποχρεώσεων | - υποχρεώσεων |
| - ιδίων κεφαλαίων | - ιδίων κεφαλαίων |
| - εσόδων | - εσόδων |
| - κερδών | - κερδών |
|  |  |

Το σύνολο των Λογαριασμών αποτελεί το **γενικό καθολικό** και το βιβλίο στο οποίο τηρούνται οι λογαριασμοί καλείται **βιβλίο γενικού καθολικού**.

**Ημερολόγιο είναι το βιβλίο στο οποίο καταχωρούνται κατά χρονολογική σειρά και υπό τη μορφή λογιστικής ημερολογιακής εγγραφής τα λογιστικά γεγονότα.**

Στο κλασικό λογιστικό σύστημα τα βιβλία που τηρούνται είναι: 1) ένα Ημερολόγιο, 2) ένα γενικό καθολικό, 3) διάφορα αναλυτικά καθολικά.

Για κάθε λογιστικό γεγονός διενεργείται μια ημερολογιακή εγγραφή η οποία περιλαμβάνει τα εξής στοιχεία:

1. την ημερομηνία κατά την οποία έλαβε χώρα το γεγονός.

2. τους τίτλους των λογαριασμών που χρεώνονται και πιστώνονται.

3. τα ποσά με τα οποία χρεώνονται και πιστώνεται οι λογαριασμοί.

4.την αιτιολογία, δηλαδή σύντομη περιγραφή του λογιστικού γεγονότος αναφορά στο δικαιολογητικό έγγραφο που αποδεικνύει το γεγονός αυτό.

**Ισοζύγιο Γενικού Καθολικού**

Ο πιο συνήθης τρόπος ελέγχου της καταχώρησης των λογιστικών γεγονότων στηρίζεται στην ισότητα μεταξύ των χρεώσεων και των πιστώσεων. Θα πρέπει να ισχύουν τα εξής :

- **Στο ημερολόγιο.** Το άθροισμα των ποσών της χρεώσεως πρέπει να ισούται με το άθροισμα των ποσών των ποσών της πιστώσεως.

- **Στο γενικό καθολικό.** Τα αθροίσματα των ποσών των χρεώσεων και των πιστώσεων των λογαριασμών πρέπει να είναι μεταξύ τους ίσα. Επίσης, τα αθροίσματα των χρεωστικών και των πιστωτικών υπολοίπων των λογαριασμών πρέπει να είναι ίσα μεταξύ τους.

- **Μεταξύ καθολικού και ημερολογίου.** Τα αθροίσματα των ποσών των χρεώσεων και των πιστώσεων των λογαριασμών πρέπει να είναι ίσα με τα αντίστοιχα αθροίσματα των στηλών της χρεώσεως και της πιστώσεως του ημερολογίου.

Εάν δεν ισχύον οι παραπάνω ισότητες, είναι βέβαιο ότι υπάρχει κάποιο λάθος. Η ύπαρξη, όμως, αυτών των συμφωνιών δεν αποτελεί εγγύηση για την απουσία λάθους,, διότι είναι δυνατόν να γίνουν λάθη τα οποία δεν επηρεάζουν τις παραπάνω ισότητες.

Για τον έλεγχο των παραπάνω συμφωνιών καταρτίζεται πίνακας στον οποίο καταγράφονται όλοι οι λογαριασμοί του γενικού καθολικού με τα σχετικά ποσά τους. Ο πίνακας αυτός ονομάζεται **ισοζύγιο γενικού καθολικού.**

Η ανάγκη για τον εντοπισμό και διόρθωση των λογιστικών σφαλμάτων, αλλά και η ανάγκη για έγκαιρη και συνεχή παρουσίαση των βασικών λογιστικών πληροφοριών οδήγησαν στην καθιέρωση και χρησιμοποίηση του ισοζυγίου του γενικού καθολικού.

Σύμφωνα με το περιεχόμενο τους, τα ισοζύγια διακρίνονται στα εξής είδη :

- Πλήρη ισοζύγια. (ποσά χρέωσης κ΄ πίστωσης, καθώς και χρεωστικά κ΄ πιστωτικά υπόλοιπα)

- Ισοζύγια ποσών (μόνο ποσά χρέωσης κ΄ πίστωσης)

- Ισοζύγια υπολοίπων (μόνο χρεωστικά κ΄ πιστωτικά υπόλοιπα)

Βάσει του χρόνου καταρτίσεως τους, τα ισοζύγια διακρίνονται στα εξής είδη :

- Προσωρινά ισοζύγια, (καταρτίζονται κατά τη διάρκεια της χρήσεως)

- Προσαρμοσμένο ισοζύγιο, (καταρτίζεται στο τέλος της χρήσεως μετά τη διενέργεια των εγγραφών προσαρμογής)

- Οριστικό ισοζύγιο, (καταρτίζεται στο τέλος της χρήσεως μετά τη διενέργεια των εγγραφών προσδιορισμού του αποτελέσματος της χρήσεως).

**ΚΥΚΛΟΣ ΛΟΓΙΣΤΙΚΩΝ ΔΙΑΔΙΚΑΣΙΩΝ**

**Αρχή Χρήσης**

|  |
| --- |
| 1.Άνοιγμα Βιβλίων |
|  |
| 2.Καταχώρηση Λογιστικών Γεγονότων (Ημερολογιακές Εγγραφές,  Ενημέρωση καθολικού) |
|  |
| 3. Κατάρτιση Τελευταίου Προσωρινού Ισοζυγίου |
|  |
| 4. Διενέργεια Φυσικής Απογραφής |
|  |
| 5.Ημερολογιακές Εγγραφές Προσαρμογής |
|  |
| 6.Κατάρτιση Προσαρμοσμένου Ισοζυγίου |
|  |
| 7.Ημερολογιακές Εγγραφές Προσδιορισμού Αποτελέσματος |
|  |
| 8.Κατάκριση Οριστικού Ισοζυγίου |
|  |
| 9.Κατάκριση Λογιστικών Καταστάσεων |
|  |
| 10. Κλείσιμο Βιβλίων |

**Τέλος Χρήσης**

**Εγγραφές Προσαρμογής**

Στην περίπτωση που υπάρχουν αποκλίσεις μεταξύ των υπολοίπων των λογαριασμών του γενικού καθολικού και των δεδομένων της απογραφής, αυτές οφείλονται: 1) Σε λάθη που έγιναν κατά την καταχώρηση των λογιστικών γεγονότων και τα οποία δεν αποκαλύφθηκαν κατά τη διάρκεια της χρήσεως, 2) Στη μη καταχώρηση των λογιστικών γεγονότων όταν αυτά έλαβαν χώρα, η οποία ενδεχομένως να οφείλεται είτε σε αντικειμενική αδυναμία καταχώρησης των γεγονότων όταν αυτά έλαβαν χώρα, είτε σε λόγους απλούστευσης της λογιστικής διαδικασίας.

Η τακτοποίηση των λογαριασμών γίνεται μέσω των εγγραφών προσαρμογής. Εγγραφές προσαρμογής καλούνται οι εγγραφές που γίνονται συνήθως στο τέλος της χρήσεως για την τακτοποίηση λογαριασμών, που κατά τη διάρκεια της χρήσεως δεν ενημερώθηκαν επαρκώς για λόγους αντικειμενικής αδυναμίας ή απλοποίησης της λογιστικής διαδικασίας, ώστε η κατάσταση αποτελεσμάτων χρήσεως να απεικονίζει τα αποτελέσματα που πραγματοποιήθηκαν μέσα στη χρήση, και ο ισολογισμός τη χρηματοοικονομική κατάσταση της λογιστικής μονάδας στο τέλος της χρήσεως.

**Εφαρμογή 1**

Ο ισολογισμός της επιχείρησης παροχής υπηρεσιών «ΧΤ ΑΕ» την 31/12/2013 είχε ως ακολούθως :

|  |  |  |
| --- | --- | --- |
|  | **Ενεργητικό** |  |
|  | Ταμείο | 100.000 |
|  | Πελάτες | 20.000 |
|  | Αναλώσιμα υλικά | 3.000 |
|  | **Σύνολο** | **123.000** |
|  |  |  |
|  | **Ίδια κεφάλαια** |  |
|  | Μετοχικό κεφάλαιο | 50.000 |
|  | Τραπεζικό δάνειο | 23.000 |
|  | Προμηθευτές | 50.000 |
|  | **Σύνολο** | **123.000** |

Κατά τη διάρκεια της χρήσης του 2014 λαμβάνουν χώρα τα παρακάτω γεγονότα:

1. Η επιχείρηση εισπράττει από πελάτη ποσό € 10.000 προς τακτοποίηση οφειλής του.
2. Η επιχείρηση εξοφλεί υποχρέωση προς προμηθευτή ποσού € 12.000 δια της καταβολής μετρητών.
3. Αγοράζονται αναλώσιμα αξίας 5.000 € επί πιστώσει.
4. Η επιχείρηση προσφέρει επί πιστώσει υπηρεσίες ποσού €25.000
5. Καταβάλλονται αμοιβές προσωπικού ποσού 2.500 €.
6. Την 1/8/2014 η επιχείρηση μισθώνει κτήρια για την περίοδο 1/8/2014-31/7/2015. Η ΧΤ καταβάλει κατά την υπογραφή των συμβολαίων το σύνολο των ενοικίων για το δωδεκάμηνο. Το μίσθωμα ανέρχεται στο ποσό των 200 € το μήνα.

7. Το δάνειο επιβαρύνατε με τόκους 200 €, ενώ το απόθεμα τέλους των αναλωσίμων είναι 1.800 €

**Εφαρμογή 2**

1. Την 1/1/01 ιδρύεται η εταιρεία «ΧΤ ΑΕ» με μετοχικό κεφάλαιο 10.000.000 €. Οι εισφορές σε μετρητά ανέρχονται σε 8.000.000 € ενώ εισφέρεται κτίριο αξίας 800.000 €, μηχανήματα αξίας 500.000 € και οικόπεδο αξίας 700.000 €.
2. Την 2/2/01 αγοράζονται εμπορεύματα αξίας 1.500.000 € κατά το 1/3 τοις μετρητοίς, το 1/3 επί πιστώσει, ενώ για το υπόλοιπο η επιχείρηση αποδέχεται συναλλαγματικές.
3. Την 3/3/01 η επιχείρηση λαμβάνει μακροπρόθεσμο δάνειο ύψους 2.000.000 €. Το ποσό κατατίθεται σε λογ. όψεως που ανοίχτηκε στην τράπεζα που χορήγησε το δάνειο.
4. Την 4/4/01 εξοφλούνται οι συναλλαγματικές αποδοχής της επιχείρησης που αναφέρονται στο γεγονός 2 δια της εκδόσεως επιταγής σε διαταγή του κομιστή της συναλλαγματικής.
5. Την 5/5/01 η επιχείρηση λαμβάνει προκαταβολή από πελάτη ύψους 500.000 €.
6. Την 6/6/01 η επιχείρηση χορηγεί προκαταβολή σε προμηθευτές ύψους 250.000 € δια της εκδόσεως επιταγής.
7. Την 7/7/01 καταβάλλονται 20.000 € για αμοιβές δικηγόρων
8. Την 8/8/01 αγοράζονται εμπορεύματα αξίας 300.000 €. Το τιμολόγιο συμψηφίζεται με την προκαταβολή που αναφέρεται στο γεγονός 6. Ενώ για το υπόλοιπο η επιχείρηση αποδέχεται συναλλαγματικές.

**Ζητείται:**

1. Να γίνουν οι εγγραφές που αντιστοιχούν στα παραπάνω γεγονότα.

2. Να ενημερωθούν οι λογαριασμοί του Γενικού Καθολικό.

3. Να καταρτισθεί πλήρες προσωρινό ισοζύγιο.

|  |  |  |  |  |
| --- | --- | --- | --- | --- |
| Ημ/νια | ΣΓΚ | Λογαριασμοί –Αιτιολογία | Χρέωση | Πίστωση |
|  |  | 1 |  |  |
|  | 1 | Ταμείο | 8.000.000  800.000  500.000  700.000 |  |
|  | 2 | Κτίρια |  |
| 1/1/2001 | 3 | Μηχανήματα |  |
|  | 4 | Οικόπεδα |  |
|  | 5 | Μετοχικό Κεφάλαιο | 10.000.000 |
|  |  | *Σύσταση Εταιρείας* |  |
|  |  | 2 |  |  |
|  | 6 | Εμπορεύματα | 1.500.000 |  |
| 2/2/2001 | 1 | Ταμείο |  | 500.000 |
|  | 7 | Προμηθευτές |  | 500.000 |
|  | 8 | Γραμμ. Πληρωτέα |  | 500.000 |
|  |  | *Αγορά Εμπορευμάτων ως τιμολ. Νο. ΧΧΧ* |  |  |
|  |  | 3 |  |  |
| 3/3/2001 | 9 | Καταθέσεις όψεως | 2.000.000 |  |
|  | 10 | Μακρ/σμα Δάνεια |  | 2.000.000 |
|  |  | *Λήψη δανείου ως Συμφων. Νο. χ* |  |  |
|  |  | 4 |  |  |
| 4/4/2001 | 8 | Γραμ. Πληρωτέα | 500.000 |  |
|  | 9 | Καταθέσεις όψεως |  | 500.000 |
|  |  | *Εξόφληση συν/κης ως επιταγή Νο.* |  |  |
|  |  | 5 |  |  |
|  | 1 | Ταμείο | 500.000 |  |
| 5/5/2001 | 11 | Πελάτες Λογ/σμος Προκαταβολών |  | 500.000 |
|  |  | *Λήψη προκ/λης ως απόδειξη ταμείου νο. χχχ* |  |  |
|  |  | 6 |  |  |
|  | 12 | Προμηθευτές, λογ. Προκ/λων | 250.000 |  |
| 6/6/2001 | 9 | Καταθέσεις Όψεως |  | 250.000 |
|  |  | *Χορήγηση προκαταβολής ως επιταγή νο. χχ* |  |  |
|  |  | 7 |  |  |
|  | 13 | Αμοιβές δικηγόρων | 20.000 |  |
| 7/72001 | 1 | Ταμείο |  | 20.000 |
|  |  | *Δικηγορικά έξοδα* |  |  |
|  |  | 8 |  |  |
|  | 6 | Εμπορεύματα | 300.000 |  |
| 8/8/2001 | 12 | Προμηθευτές, λογ. Προκ/λων |  | 250.000 |
|  | 8 | Γραμ. Πληρωτέα |  | 50.000 |
|  |  | Αγορά εμπορευμάτων ως τιμολ νο. |  |  |
|  |  |  | **15.070.000** | **15.070.000** |

**Γενικό Καθολικό**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Ταμείο | |  | 2. Κτίρια | | | | | | | | |  | 3. Μηχανήματα | | | | |
| (1)800.000 | 500.000 (2) |  | (1)800.000 | | | | |  | | | |  | (1)500.000 | | |  | |
| (5) 500.000 | 20.000 (7) |  |  | | | | |  | | | |  |  | | |  | |
| 4. Οικόπεδα | |  | 5. Μετοχικό Κεφάλαιο | | | | | | | | |  | 6. Εμπορεύματα | | | | |
| (1) 700.000 |  |  |  | | | | 10.000.000 (1) | | | | |  | (2) 1.500.000 | | |  | |
|  |  |  |  | | | |  | | | | |  | (8) 300.000 | | |  | |
|  |  |  |  | | | |  | | | | |  |  | | |  | |
| 7. Προμηθευτές | |  | 8. Γραμμ. Πληρωτέα | | | | | | | | |  | 9. Ταμείο | | | | |
|  | 500.000 (2) |  | (4) 500.000 | | | | | 500.000 (2) | | | |  | (3) 2.000.000 | | 500.000 (4) | | |
|  |  |  |  | | | | | 50.000 (8) | | | |  |  | | 250.000 (6) | | |
|  |  |  |  | | | | |  | | | |  |  | |  | | |
|  |  |  |  | | | | |  | | | |  |  | |  | | |
| 10. Μακρ/σμο δάνειο | |  | 11. Πελάτες λογ. Προκαταβολών | | | | | | | | |  | 12.Προμηθετές λογ. Προ/λων | | | | |
|  | 2.00.000 (3) |  |  | | | | | 500.000 (5) | | | |  | (6) 250.000 | | 250.000 (8) | | |
|  |  |  |  | | | | |  | | | |  |  | |  | | |
|  |  |  |  | | | | |  | | | |  |  | |  | | |
| 13. Αμοιβές Δικηγόρων | |  |  | |  | | | |  | | |
| (7) 20.000 |  |  | |  | |  | | | |  |  | | |  | | |
|  |  |  | |  | |  | | | |  |  | | |  | | |

**ΠΛΗΡΕΣ ΠΡΟΣΩΡΙΝΟ ΙΣΟΖΥΓΙΟ «ΧΤ ΑΕ»**

**ΠΟΣΑ ΥΠΟΛΟΙΠΑ**

|  |  |  |  |  |  |
| --- | --- | --- | --- | --- | --- |
| **Α/Α** | **ΛΟΓ/ΣΜΟΣ** | **ΧΡΕΩΣΗ** | **ΠΙΣΤΩΣΗ** | **ΧΡΕΩΣΤΙΚΟ** | **ΠΙΣΤΩΤΙΚΟ** |
| 1 | ΤΑΜΕΙΟ | 8.500.000 | 520.000 | 7.980.000 | - |
| 2 | ΚΤΙΡΙΑ | 800.000 | - | 800.000 | - |
| 3 | ΜΗΧΑΝΗΜΑΤΑ. | 500.000 | - | 500.000 | - |
| 4 | ΟΙΚΟΠΕΔΑ | 700.000 | - | 700.000 | - |
| 5 | ΜΕΤΟΧΙΚΟ ΚΕΦ. | - | 10.000.000 | - | 10.000.000 |
| 6 | ΕΜΠΟΡΕΥΜΑΤΑ | 1.800.000 | - | 1.800.000 | - |
| 7 | ΠΡΟΜΗΘΕΥΤΕΣ | - | 500.000 | - | 500.000 |
| 8 | ΓΡΑΜ/ΤΙΑ ΠΛΗΡ/ΤΕΑ | 500.000 | 550.000 | - | 50.000 |
| 9 | ΚΑΤΑΘΕΣΕΙΣ | 2.000.000 | 750.000 | 1.250.000 | - |
| 10 | ΜΑΚΡ/ΣΜΟ ΔΑΝΕΙΟ | - | 2.000.000 | - | 2.000.000 |
| 11 | ΠΕΛ. ΛΟΓ.ΠΡΟΚ/ΛΩΝ | - | 500.000 | - | 500.000 |
| 12 | ΠΡΟ. ΛΟΓ.ΠΡΟΚ/ΛΩΝ | 250.000 | 250.000 | - | - |
| 13 | ΑΜΟΙΒΕΣ ΤΡΙΤΩΝ | 20.000 | - | 20.000 | - |
|  | **ΣΥΝΟΛΟ** | **15.070.000** | **15.070.000** | **13.050.000** | **13.050.000** |

**Εφαρμογή 3**

Έστω τα παρακάτω δεδομένα για την εταιρεία «ΧΤ ΑΕ»:

1.Την 1/1/2001 ιδρύεται η εταιρεία «ΧΤ ΑΕ» με μετοχικό κεφάλαιο 10.000.000 € το οποίο καταβάλλεται ολοσχερώς με τη σύσταση της εταιρείας σε μετρητά .

2. Την 12/1/2001 η επιχείρηση καταθέτει σε τραπεζικό λογαριασμό 1.000.000 €.

3. Την 28/1/2001 αγοράζονται τοις μετρητοίς εμπορεύματα αξίας 1.500 €.

4. Την 3/3/2001 αγοράζονται εμπορεύματα αξίας 2.000 € επί πιστώσει.

5. Την 2/4/2001 καταβάλλονται 2.500 € για έξοδα διαφήμισης.

6. Την 1/5/2001 η επιχείρηση λαμβάνει μακροπρόθεσμο δάνειο ύψους 2.000.000 €, το ποσό κατατίθεται σε τραπεζικό λογαριασμό.

7. Την 1/8/2001 ενοικιάζονται για ένα χρόνο αποθηκευτικοί χώροι και προκαταβάλλονται τα ενοίκια για όλο το δωδεκάμηνο, ύψους 1.200 € (100 €/μήνα). Η επιχείρηση καταχωρεί ολόκληρο το ποσό σαν προπληρωθέν έξοδο.

8. Την 1/9/2001 πωλείται επί πιστώσει το σύνολο των εμπορευμάτων προς 18.000 €.

9. Η τράπεζα ενημέρωσε την εταιρεία ότι πίστωσε τον λογαριασμό καταθέσεων που τηρεί η εταιρεία στην τράπεζα με τους τόκους του έτους 2001, ύψους 1.000 €. Επιπλέον η τράπεζα ειδοποίησε την εταιρεία ότι το δάνειο που έχει λάβει η επιχείρηση επιβαρύνεται με τους τόκους ύψους 350 €.

**Ζητείται :** Ι) Να γίνουν οι ημερολογιακές εγγραφές που αντιστοιχούν στα παραπάνω γεγονότα και να ενημερωθούν οι λογαριασμοί του γενικού καθολικού. Να καταρτισθεί το πλήρές προσωρινό ισοζύγιο.

ΙΙ) Να γίνουν οι εγγραφές προσαρμογής λαμβάνοντας υπόψη τα παρακάτω δεδομένα:

1. Οφείλονται τα ασφάλιστρα του τελευταίου εξαμήνου ύψους 1.500 €.

2. Από τα έξοδα διαφήμισης, 600 € αφορούν την επόμενη χρήση.

3. Τα δεδουλευμένα έξοδα για ενοίκια ανέρχονται σε 500 €.

Να καταρτισθεί το πλήρές προσαρμοσμένο ισοζύγιο.

ΙΙΙ) Να γίνουν οι εγγραφές προσδιορισμού του αποτελέσματος και να καταρτισθεί το πλήρες οριστικό ισοζύγιο. Ο φόρος εισοδήματος είναι 20 %. Θεωρείστε ότι το αποτέλεσμα της χρήσεως παραμένει εις νέον.

IV) Να καταρτισθούν οι χρηματοοικονομικές καταστάσεις.

|  |  |  |  |
| --- | --- | --- | --- |
| Ημ/νια | Λογαριασμοί –Αιτιολογία | Χρέωση | Πίστωση |
|  | 1 |  |  |
| 1/1/2001 | Ταμείο | 10.000.000 |  |
|  | Μετοχικό Κεφάλαιο | 10.000.000 |
|  | 2 |  |  |
| 12/1/2001 | Καταθέσεις | 1.000.000 |  |
|  | Ταμείο |  | 1.000.000 |
|  | 3 |  |  |
| 28/1/2001 | Εμπορεύματα | 1.500 |  |
|  | Ταμείο |  | 1.500 |
|  | 4 |  |  |
| 3/3/2001 | Εμπορεύματα | 2.000 |  |
|  | Προμηθευτές |  | 2.000 |
|  | 5 |  |  |
| 2/4/2001 | Διαφημιστικά Έξοδα | 2.500 |  |
|  | Ταμείο |  | 2.500 |
|  | 6 |  |  |
| 1/5/2001 | Καταθέσεις | 2.000.000 |  |
|  | Δάνειο |  | 2.000.000 |
|  | 7 |  |  |
| 1/8/2001 | Προκαταβλήθέντα ενοίκια | 1.200 |  |
|  | Ταμείο |  | 1.200 |
|  | 8 |  |  |
| 1/9/2001 | Πελάτες | 18.000 |  |
|  | Πωλήσεις |  | 18.000 |
|  | 9 |  |  |
| 1/9/2001 | Κόστος Πωλήσεων | 3.500 |  |
|  | Εμπορεύματα |  | 3.500 |
|  | 10 |  |  |
| 31/12/2001 | Καταθέσεις | 1.000 |  |
|  | Τόκοι Πιστωτικοί |  | 1.000 |
|  | 11 |  |  |
| 31/12/2001 | Τόκοι Χρεωστικοί | 350 |  |
|  | Δάνειο |  | 350 |
|  |  | **13.030.050** | **13.030.050** |

**ΠΛΗΡΕΣ ΠΡΟΣΩΡΙΝΟ ΙΣΟΖΥΓΙΟ**

**ΠΟΣΑ ΥΠΟΛΟΙΠΑ**

|  |  |  |  |  |  |
| --- | --- | --- | --- | --- | --- |
| **Α/Α** | **ΛΟΓ/ΣΜΟΣ** | **ΧΡΕΩΣΗ** | **ΠΙΣΤΩΣΗ** | **ΧΡΕΩΣΤΙΚΟ** | **ΠΙΣΤΩΤΙΚΟ** |
| 1 | ΤΑΜΕΙΟ | 10.000.000 | 1.005.200 | 8.994.800 | - |
| 2 | ΜΕΤΟΧΙΚΟ ΚΕΦ. |  | 10.000.000 |  | 10.000.000 |
| 3 | ΚΑΤΑΘΕΣΕΙΣ | 3.001.000 |  | 3.001.000 |  |
| 4 | ΕΜΠΟΡΕΥΜΑΤΑ | 3.500 | 3.500 |  |  |
| 5 | ΠΡΟΜΗΘΕΥΤΕΣ |  | 2.000 |  | 2.000 |
| 6 | ΔΙΑΦΗΜΙΣΤΙΚΑ | 2.500 |  | 2.500 |  |
| 7 | ΜΑΚΡ/ΣΜΟ ΔΑΝΕΙΟ |  | 2.000.350 |  | 2.000.350 |
| 8 | ΠΡΟΚ. ΕΝΟΙΚΙΑ | 1.200 |  | 1.200 |  |
| 9 | ΠΕΛΑΤΕΣ | 18.000 |  | 18.000 |  |
| 10 | ΠΩΛΗΣΕΙΣ |  | 18.000 |  | 18.000 |
| 11 | ΤΟΚΟΙ ΠΙΣΤΩΤΙΚΟΙ |  | 1.000 |  | 1.000 |
| 12 | ΤΟΚΟΙ ΧΡΕΩΣΤΙΚΟΙ | 350 |  | 350 |  |
| 13 | ΚΟΣΤΟΣ ΠΩΛΗΣΕΩΝ | 3.500 |  | 3.500 |  |
|  | **ΣΥΝΟΛΟ** | **13.030.050** | **13.030.050** | **12.021.350** | **12.021.350** |

|  |  |  |  |
| --- | --- | --- | --- |
|  | 12 |  |  |
| 31/12/2001 | Ασφάλιστρα | 1.500 |  |
|  | Ασφάλιστρα πληρωτέα |  | 1.500 |
|  | 13 |  |  |
| 31/12/2001 | Προκαταβλήθεντα έξοδα διαφήμισης | 600 |  |
|  | Διαφημιστικά Έξοδα |  | 600 |
|  | 14 |  |  |
| 31/12/2001 | Έξοδα για ενοίκια | 500 |  |
|  | Προκαταβλήθέντα ενοίκια |  | 500 |
|  |  | **13.032.650** | **13.032.650** |

**ΠΛΗΡΕΣ ΠΡΟΣΑΡΜΟΣΜΕΝΟ ΙΣΟΖΥΓΙΟ**

**ΠΟΣΑ ΥΠΟΛΟΙΠΑ**

|  |  |  |  |  |  |
| --- | --- | --- | --- | --- | --- |
| **Α/Α** | **ΛΟΓ/ΣΜΟΣ** | **ΧΡΕΩΣΗ** | **ΠΙΣΤΩΣΗ** | **ΧΡΕΩΣΤΙΚΟ** | **ΠΙΣΤΩΤΙΚΟ** |
| 1 | ΤΑΜΕΙΟ | 10.000.000 | 1.005.200 | 8.994.800 | - |
| 2 | ΜΕΤΟΧΙΚΟ ΚΕΦ. |  | 10.000.000 |  | 10.000.000 |
| 3 | ΚΑΤΑΘΕΣΕΙΣ | 3.001.000 |  | 3.001.000 |  |
| 4 | ΕΜΠΟΡΕΥΜΑΤΑ | 3.500 | 3.500 |  |  |
| 5 | ΠΡΟΜΗΘΕΥΤΕΣ |  | 2.000 |  | 2.000 |
| 6 | ΔΙΑΦΗΜΙΣΤΙΚΑ | 2.500 | 600 | 1.900 |  |
| 7 | ΜΑΚΡ/ΣΜΟ ΔΑΝΕΙΟ |  | 2.000.350 |  | 2.000.350 |
| 8 | ΠΡΟΚ. ΕΝΟΙΚΙΑ | 1.200 | 500 | 700 |  |
| 9 | ΠΕΛΑΤΕΣ | 18.000 |  | 18.000 |  |
| 10 | ΠΩΛΗΣΕΙΣ |  | 18.000 |  | 18.000 |
| 11 | ΤΟΚΟΙ ΠΙΣΤΩΤΙΚΟΙ |  | 1.000 |  | 1.000 |
| 12 | ΤΟΚΟΙ ΧΡΕΩΣΤΙΚΟΙ | 350 |  | 350 |  |
| 13 | ΚΟΣΤΟΣ ΠΩΛΗΣΕΩΝ | 3.500 |  | 3.500 |  |
| 14 | ΑΣΦΑΛΙΣΤΡΑ | 1.500 |  | 1.500 |  |
| 15 | ΑΣΦΑΛΙΣΤΡΑ ΠΛ. |  | 1.500 |  | 1.500 |
| 16 | ΠΡΟΚ. ΔΙΑΦΗΜ. | 600 |  | 600 |  |
| 17 | ΕΞΟΔΑ ΓΙΑ ΕΝΟΙΚΙΑ | 500 |  | 500 |  |
|  | **ΣΥΝΟΛΟ** | **13.032.650** | **13.032.650** | **12.022.850** | **12.022.850** |

|  |  |  |  |
| --- | --- | --- | --- |
|  | 15 |  |  |
|  | Πωλήσεις | 18.000 |  |
|  | Τόκοι πιστωτικοί | 1.000 |  |
|  | Αποτέλεσμα χρήσεως |  | 19.000 |
|  | 16 |  |  |
|  | Αποτέλεσμα χρήσεως | 7.750 |  |
|  | Διαφημιστικά έξοδα |  | 1.900 |
|  | Έξοδα για ενοίκια |  | 500 |
|  | Ασφάλιστρα |  | 1.500 |
|  | Τόκοι Χρεωστικοί |  | 350 |
|  | Κόστος Πωλήσεων |  | 3.500 |
|  | 17 |  |  |
|  | Αποτέλεσμα χρήσεως | 11.250 |  |
|  | Κέρδη χρήσεως |  | 11.250 |
|  |  |  |  |
|  | 18 |  |  |
|  | Κέρδη χρήσεως | 11.250 |  |
|  | Φόροι πληρωτέοι |  | 2.250 |
|  | Κέρδη εις νέον |  | 9.000 |
|  |  | **13.081.900** | **13.081.900** |
|  |  |  |  |

**ΠΛΗΡΕΣ ΟΡΙΣΤΙΚΟ ΙΣΟΖΥΓΙΟ**

**ΠΟΣΑ ΥΠΟΛΟΙΠΑ**

|  |  |  |  |  |  |
| --- | --- | --- | --- | --- | --- |
| **Α/Α** | **ΛΟΓ/ΣΜΟΣ** | **ΧΡΕΩΣΗ** | **ΠΙΣΤΩΣΗ** | **ΧΡΕΩΣΤΙΚΟ** | **ΠΙΣΤΩΤΙΚΟ** |
| 1 | ΤΑΜΕΙΟ | 10.000.000 | 1.005.200 | 8.994.800 | - |
| 2 | ΜΕΤΟΧΙΚΟ ΚΕΦ. |  | 10.000.000 |  | 10.000.000 |
| 3 | ΚΑΤΑΘΕΣΕΙΣ | 3.001.000 |  | 3.001.000 |  |
| 4 | ΕΜΠΟΡΕΥΜΑΤΑ | 3.500 | 3.500 |  |  |
| 5 | ΠΡΟΜΗΘΕΥΤΕΣ |  | 2.000 |  | 2.000 |
| 6 | ΔΙΑΦΗΜΙΣΤΙΚΑ | 2.500 | 2.500 |  |  |
| 7 | ΜΑΚΡ/ΣΜΟ ΔΑΝΕΙΟ |  | 2.000.350 |  | 2.000.350 |
| 8 | ΠΡΟΚ. ΕΝΟΙΚΙΑ | 1.200 | 500 | 700 |  |
| 9 | ΠΕΛΑΤΕΣ | 18.000 |  | 18.000 |  |
| 10 | ΠΩΛΗΣΕΙΣ | 18.000 | 18.000 |  |  |
| 11 | ΤΟΚΟΙ ΠΙΣΤΩΤΙΚΟΙ | 1.000 | 1.000 |  |  |
| 12 | ΤΟΚΟΙ ΧΡΕΩΣΤΙΚΟΙ | 350 | 350 |  |  |
| 13 | ΚΟΣΤΟΣ ΠΩΛΗΣΕΩΝ | 3.500 | 3.500 |  |  |
| 14 | ΑΣΦΑΛΙΣΤΡΑ | 1.500 | 1.500 |  |  |
| 15 | ΑΣΦΑΛΙΣΤΡΑ ΠΛ. |  | 1.500 |  | 1.500 |
| 16 | ΠΡΟΚ. ΔΙΑΦΗΜ. | 600 |  | 600 |  |
| 17 | ΕΞΟΔΑ ΓΙΑ ΕΝΟΙΚΙΑ | 500 | 500 |  |  |
| 18 | ΑΠΟΤΕΛ ΧΡΗΣΕΩΣ | 19.000 | 19.000 |  |  |
| 19 | ΚΕΡΔΗ ΧΡΗΣΕΩΣ | 11.250 | 11.250 |  |  |
| 20 | ΦΟΡΟΙ ΠΛΗΡΩΤΕΟΙ |  | 2.250 |  | 2.250 |
| 21 | ΚΕΡΔΗ ΕΙΣ ΝΕΟΝ |  | 9.000 |  | 9.000 |
|  |  |  |  |  |  |
|  | **ΣΥΝΟΛΟ** | **13.081.900** | **13.081.900** | **12.015.100** | **12.015.100** |

**Κατάσταση Αποτελεσμάτων Χρήσεως της Χρήσεως από 1/1/2001-31/12/2001**

Πωλήσεις 18.000

Τόκοι πιστωτικοί 1.000

19.000

Διαφημιστικά έξοδα 1.900

Έξοδα για ενοίκια 500

Ασφάλιστρα 1.500

Τόκοι χρεωστικοί 350

Κόστος πωλήσεων 3.500 (7.750)

11.250

Φόρος εισοδήματος (2.250)

Καθαρά Κέρδη χρήσεως 9.000

**Ισολογισμός την 31/12/2001**

**Ενεργητικό**

Ταμείο 8.994.800

Καταθέσεις 3.001.000

Προκ/ντα ενοίκια 700

Πελάτες 18.000

Προκ. Διαφημ. 600

**Σύνολο 12.015.100**

**ΙΚ**

ΜΚ 10.000.000

Κέρδη εις νέον 9.000

**10.009.000**

**Παθητικό**

Δάνειο 2.000.350

Προμηθευτές 2.000

Ασφάλιστρα πληρωτέα 1.500

Φόροι πληρωτέοι 2.250

**2.006.100**

**Σύνολο ΙΚ κ’ Παθητικού 12.015.100**

**Γενικό Καθολικό**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ταμείο | |  | Μετοχικό Κεφάλαιο | | |  | Καταθέσεις | | |
| (1)10.000.000 | 1.000.000 (2) |  |  | | 10.000.000 (2) |  | (2)1.000.000 | |  |
|  | 1.500 (3) |  |  | |  |  | (6) 2.000.000 | |  |
|  | 2.500 (5) |  |  | |  |  | (10) 1.000 | |  |
|  | 1.200 (7) |  |  | |  |  |  | |  |
| Εμπορεύματα | |  | Προμηθευτές | | |  | Διαφημιστικά έξοδα | | |
| (3) 1.500 | 3.500 (9) |  |  | 2.000 (4) | |  | (5) 2.500 | | 600 (13) |
| (4) 2.000 |  |  |  |  | |  |  | | 1.900 (16) |
|  |  |  |  |  | |  |  | |  |
| Μακρ/σμο δάνειο | |  | Προκαταβλήθεντα ενοίκια | | |  | Πελάτες | | |
|  | 2.000.000 (6) |  | (7) 1.200 | | 500 (14) |  | (8) 18.000 |  | |
|  | 350 (11) |  |  | |  |  |  |  | |
|  |  |  |  | |  |  |  |  | |
|  |  |  |  | |  |  |  |  | |
| Πωλήσεις | |  | Τόκοι Πιστωτικοί | | |  | Τόκοι Χρεωστικοί | | |
| (15) 18.000.000 | 18.000.000 (8) |  | (15) 1.000 | | 1.000 (10) |  | (11) 350 | 350 (16) | |
|  |  |  |  | |  |  |  |  | |
|  |  |  |  | |  |  |  |  | |
| Κόστος Πωλήσεων | |  | Ασφάλιστρα | | |  | Ασφάλιστρα Πληρωτέα | | |
| (9) 3.500 | 3.500 (16) |  | (12) 1.500 | | 1.500 (16) |  |  | 1.500 (12) | |
|  |  |  |  | |  |  |  |  | |
| Προκ. Διαφ. | |  | Έξοδα για ενοίκια | | |  | Αποτέλεσμα χρήσεως | | |
| (13) 600 |  |  | (14) 500 | | 500 (16) |  | (16) 7.750 | 19.000 (15) | |
|  |  |  |  | |  |  | (17) 11.250 |  | |
| Κέρδη χρήσεως | |  | Κέρδη εις νέον | | |  | Φόροι πληρωτέοι | | |
| (18) 11.250 | 11.250 (17) |  |  | | 9.000 (18) |  |  | 2.250 (8) | |
|  |  |  |  | |  |  |  |  | |